AllMovie (aran sadurungé: All Movie Guide) iku situs jaringan layanan panuntun online sing isiné katerangan-katerangan bab filem, acara télévisi, lan aktor-aktoré. Kawit 2013, AllMovie.com lan mèrek konsumèn AllMovie dadi duwèké All Media Network.

Sajarah 
AllMovie diyasa déning juru arsip budaya-populèr Michael Erlewine, sing uga yasa AllMusic lan AllGame.

Basis datanéAllMovie lisènsiné ana ing puluhan èwu péhak dhistributor lan péhak pangècèr sing kanggo ing sistem titik pangedol (point-of-sale), situs jaringan, lan kios. Basis datané AllMovie mono pepakan, kalebu ing njeroné ana katerangan prodhuk dhasar, krédhit prodhuksi lan paraga, ringkesaning lakon, ulasaning nimpuna, biografi, pranala sing gegayutan lan liya-liyané.

Datané AllMovie bisa diaksès ing situs jaringan AllMovie.com. Datané uga ana ing layanan pangaku médhia AMG LASSO, sing bisa otomatis weruh yèn ana DVD-né utawa ora.

Ing pungkasané tuan 2007, Macrovision (saiki Rovi Corporation) nuku AMG mawa rega $72 yuta.

AllMusic.com, AllMovie.com, lan AllGame.com minangka properti jaringan kanggo konsumèn duwèké AMG didol déning Rovi nalika Agustus 2013 menyang All Media Network, LLC. Sing nuku kaya ta Mike Ackrell minangka sing yasa SideReel lan invèstoré Ackrell Capital.

Kantoré All Media Network kapernah ing San Francisco, California, lan Ann Arbor, Michigan, Amérika Sarékat.

Rujukan

Pranala njaba